**Llythyr templed at rieni sy'n defnyddio lleoliadau sy'n elwa o'r Grant Cymorth i Ddarparwyr Gofal Plant (CWTCH)**

Annwyl Ddarparwr Gofal Plant,

Fel un sy'n derbyn y Grant Cymorth i Ddarparwyr Gofal Plant (CWTCH), byddwch wedi ymrwymo i beidio â chodi ffioedd rhieni am leoedd gofal plant wedi'u harchebu nad ydynt ar gael yn sgil gorfod cau eich lleoliad, neu ran o'ch lleoliad, ar ôl cael cyfarwyddyd i hunanynysu yn dilyn achos positif, neu oherwydd gofynion landlord eich safle.

Fel un o'r prosesau rheoli sy'n ofynnol gan Dîm Archwilio Cyngor Caerdydd, rhowch fanylion yr holl rieni/gofalwyr a archebodd leoedd nad oeddynt ar gael am y rhesymau uchod ynghyd â’r llythyr canlynol.

*Annwyl Riant/Gofalwr,*

*Mae ein lleoliad gofal plant wedi elwa'n ddiweddar ar grant gan Gyngor Caerdydd i wrthbwyso colledion ariannol yn sgil gorfod cau'n llawn neu'n rhannol am resymau sy'n ymwneud â Covid-19.*

*Un o amodau'r grant yw nad ydym wedi parhau i godi ffioedd ar rieni am gyfnod y cau.*

*Os ydych yn pryderu y codwyd tâl arnoch, neu os codwyd tâl arnoch ac nad ydych wedi cael eich ad-dalu, am unrhyw ffioedd gofal plant rhwng --/--/2020 (dechrau’r cyfnod cau) a --/--/2020 (diwedd y cyfnod cau), cysylltwch â'r Tîm Cymorth Busnes Gofal Plant yn:*

*cymorthbusnesgofalplant@caerdydd.gov.uk*

*Bydd y Tîm yn ymchwilio ymhellach i'r mater.*

*Diolch yn fawr*

Os oes gennych unrhyw gwestiynau am y gofyniad hwn, cysylltwch â'r Tîm Cymorth Busnes Gofal Plant yn y cyfeiriad uchod i drafod.